NORAKSTS

|  |  |
| --- | --- |
| 27.02.2025. | Nr.3/5 |

###### PAR SAISTOŠO NOTEIKUMU ATZĪŠANU PAR SPĒKU ZAUDĒJUŠIEM

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2006. gada 5. janvārī tika pieņemti Jelgavas pilsētas domes saistošie noteikumi Nr.113 “Par transportlīdzekļa atzīšanu par ilgstoši atstātu uz ceļa”, 2011. gada 28. aprīlī Jelgavas pilsētas pašvaldības saistošie noteikumi Nr.11-14 “Jelgavas pilsētas pašvaldības peldvietu lietošanas un apsaimniekošanas noteikumi” un 2016. gada 28. aprīlī Jelgavas pilsētas pašvaldības saistošie noteikumi Nr.16-12 “Par mājdzīvnieku turēšanu Jelgavas pilsētā” pamatojoties likuma “Par pašvaldībām” 43.panta nosacījumiem.

2023. gada 1. janvārī spēkā stājās Pašvaldību likums, kura Pārejas noteikumu 6.punkts nosaka, ka saistošie noteikumi, kuri izdoti uz likuma “Par pašvaldībām” normu pamata, ir piemērojami līdz 2024. gada 30. jūnijam un nepieciešamības gadījumā izdodami jauni saistošie noteikumi atbilstoši Pašvaldību likumā ietvertajam pilnvarojumam.

Izvērtējot minēto un ņemot vērā apstākli, ka saistošie noteikumi netiek piemēroti, jo tajos noteiktās prasības ir noregulētas ar augstāk stāvošiem normatīvajiem aktiem, secināms, ka nav nepieciešamība izdot jaunus saistošos noteikumus, atbilstoši Pašvaldību likumā ietvertajam pilnvarojumam.

Saskaņā ar Pašvaldību likuma 10.panta pirmās daļas 1.punktu, Pārejas noteikumu 6.punktu, Oficiālo publikāciju un tiesiskās informācijas likuma 9.panta piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdot Jelgavas valstspilsētas pašvaldības 2025. gada 27. februāra saistošos noteikumus Nr.25-5 “Par saistošo noteikumu atzīšanu par spēku zaudējušiem” (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī